Page:Scottish minstrel (3).pdf/20

 130

Frien'ship mak's us a' mair happy,

Frien'ship gies us a' delight;

Frien'ship consecratcs the drappie,

Frien'ship brings us here to-night.

Happy we've been a' thegither,

Happy we've been yin an'a',

Time shall find us a' the blyther,

When we rise to gang awa'.

CALLER HERRIN'.

Words by Wm. WATT. Music by NATHANIEL Gow.

WHA'll buy caller herrin'?

They're ane a penny, twa a penny:

Wha'll buy caller herrin'?.

They're just come frae Lochfine.

Come, friends, support the fisher's trade,

Wha still in peril earns his bread,

While round our coast, aft tempest toss'd,

He drags for caller herrin'.

Then come buy my caller herrin",

They're ane a penny, twa a penny;

Buy my caller herrin,

They're new come frae Lochfine.

Wha'll buy my caller herrin'?

They're bonnie fish an' dainty fairin';

Buy my caller herrin',

They're new come frae Lochfine.

Wha'll buy my caller herrin?

There's nought wi' them will stand comparin';

Een they hae like diamonds,

Their sides like silver shine.

Wha'll buy caller herrin'?

They're ane a penny, twa a penny:

Wha'll buy caller herrin'?

They're new come frae Lochfine.

The rích, the poor, the auld, the young,

The wise and simple, weak and strong,

Rejoice to hear of halesome cheer,

Like fine caller herrin'.

Then come buy my caller herrin',

They're ane a penny, twa a penny;

Buy my caller herrin',

They're just come frae Lochfine.

Wha'll buy my caller herrin'?

They're bonnie fish an' dainty fairin', &c.